Suchinthana/ta-wikipedia huggingface dataset:
கோத்தா திங்கி

(ஜொகூர் மாநிலத்தில் கோத்தா திங்கி எனும் பெயரில் கோத்தா திங்கி மாவட்டம்; கோத்தா திங்கி நகரம்; என இரு இடங்கள் உள்ளன.) 

கோத்தா திங்கி என்பது (மலாய்: Pekan Kota Tinggi; ஆங்கிலம்: Kota Tinggi Town; சீனம்: 哥打丁宜) மலேசியா, ஜொகூர் மாநிலத்தில், கோத்தா திங்கி மாவட்டத்தில் உள்ள ஒரு நகரம் ஆகும். ஜொகூர் பாரு நகருக்கு 42 கி.மீ. வடக்கே அமைந்து உள்ளது. மெர்சிங் நகரம் மிக அருகில் உள்ள நகரமாகும்.

செடிலி அல்லது தஞ்சோங் செடிலி எனும் ஒரு சிறிய மீன்பிடி நகரம், கோத்தா திங்கி நகரத்திற்கு வடகிழக்கில் 37 கி.மீ தொலைவில் உள்ளது. இந்த மீன்பிடி நகரம் தீபகற்ப மலேசியாவின் கிழக்கு கடற்கரையில் இரண்டாவது பெரிய மீன்பிடி துறைமுகமாகும்.

வரலாறு 

கோத்தா திங்கியின் வரலாறு 1529-ஆம் ஆண்டில் இருந்து தொடங்குகிறது. ஏனெனில் 1528 முதல் 1564 வரை ஜொகூரை ஆட்சி செய்த ஜொகூர் சுல்தான் இரண்டாம் அலாவுதீன் ரியாட் சா என்பவரால் கோத்தா திங்கி நகரம் முதன்முதலில் உருவாக்கப்பட்டது.

முன்பு காலத்தில் கோத்தா திங்கியில் பல கோட்டைகள் கட்டப்பட்டன. காரா கோட்டை (1529), சாயோங் கோட்டை (1536), பத்து கோட்டை (1540), செலுயுட் கோட்டை  (1564), பத்து சாவார் கோட்டை (1587), தௌகிட் கோட்டை (1623), கோத்தா திங்கி கோட்டை (1685), பஞ்சோர் கோட்டை (1716) என எட்டு கோட்டைகள். இவற்றுள் சில கோட்டைகள் மட்டுமே எஞ்சியுள்ளன.

ஜொகூர் சுல்தானகம் கோத்தா திங்கியில் நிறுவப் பட்டதால் கோத்தா திங்கி ஒரு வரலாற்று நகரம் என்று அழைக்கப் படுகிறது. பல வரலாற்றுக் கல்லறை]]கள் இங்கு காணப் படுகின்றன. சுல்தான் முகமட் மங்காட் டி ஜுலாங் கல்லறை (Sultan Mahmud Mangkat Di Julang Mausoleum); பெண்டகாரா துன் ஹபீப் அப்துல் மஜித் கல்லறை; லக்சமணா பெந்தான் கல்லறை; போன்ற கல்லறைகள் இங்கு தான் உள்ளன.

கோத்தா திங்கி வெள்ளம்

2006 டிசம்பர் 18-ஆம் தேதி தொடங்கி 2007 ஜனவரி 13-ஆம் தேதி வரை மலேசியாவில் ஒரு பெரிய வெள்ளம் ஏற்பட்டது. சிங்கப்பூர்; ஜொகூர்; பகாங்; மலாக்கா மற்றும் நெகிரி செம்பிலான் மாநிலங்களையும் பேரழிவிற்கு உட்படுத்திய அந்த வெள்ளத்தில் கோத்தா திங்கி நகரமும் கடுமையாகப் பாதிக்கப்பட்டது. 

கிட்டத்தட்ட 100,000 பேர் மீட்பு மையங்களில் புகலிடம் அடைய வேண்டிய நிலை ஏற்பட்டது. சில நாட்களுக்கு முன்பாக பிலிப்பைன்ஸ் மற்றும் வியட்நாம் நாடுகளை உத்தோர் சூறாவளி (Typhoon Utor) தாக்கியது. அதன் காரணம் சராசரிக்கும் மேலாக பெய்த மழையால் வெள்ளம் ஏற்பட்டது. இந்தச் சூறாவளியின் காரணமாகச் சிங்கப்பூர் மற்றும் இந்தோனேசியாவின் சில பகுதிகளும் வெள்ளத்தில் மூழ்கின.

கோத்தா திங்கி நகரம் வெள்ளத்தில் மூழ்கியது 

முதல் வெள்ளம் 19 டிசம்பர் 2006-இல் தொடங்கியது. கோத்தா திங்கி நகரத்தை முழுமையாக மூழ்கடித்தது. வெள்ள அளவு 4.90 மீட்டர் (16.1 அடி) உயரத்திற்கு உயர்ந்தது. இரண்டாவது வெள்ள அலை 5.45 மீட்டர் (17.9 அடி) உயரத்தையும் தாண்டியது. 

கோத்தா திங்கி நகரம் கிட்டத்தட்ட இரண்டு வாரங்களாக நீருக்கு அடியில் மூழ்கி இருந்தது. நிலச்சரிவு மற்றும் வெள்ளம் காரணமாக மற்ற நகரங்களில் இருந்தும் தனிமைப் படுத்தப்பட்டது.

கோத்தா திங்கி நீர்வீழ்ச்சி

கோத்தா திங்கி நகரில் இருந்து வடமேற்கே 16 கி.மீ. (10 மைல்) தொலைவில் உள்ள லோம்பாங் எனும் இடத்தில் கோத்தா திங்கி நீர்வீழ்ச்சி உள்ளது. ஜொகூர் பாரு மாநகரத்தில் இருந்து 60 கி.மீ. தூரத்திலும் அமைந்துள்ளது. 

உள்ளூர் சுற்றுலா தலங்களில் மிகப் பிரபலமான நீர்வீழ்ச்சி ஆகும். முந்தகாக் (Gunung Muntahak) எனும் மலையின் அடிவாரத்தில் இந்த நீர்வீழ்ச்சி உள்ளது.

காட்சியகம்

மேற்கோள்

மேலும் காண்க
 கோத்தா திங்கி மாவட்டம்
 மலேசியாவின் உள்ளாட்சி மன்றங்கள்

வெளி இணைப்புகள் 

மலேசிய நகரங்கள்
ஜொகூர்
ஜொகூர் மாநிலத்தில் உள்ள நகரங்கள்‎
மலேசியாவின் உள்ளாட்சி மன்றங்கள்
பொந்தியான் மாவட்டம்

பொந்தியான் மாவட்டம் (ஆங்கிலம்: Pontian District); மலாய்: Daerah Pontian; சீனம்: 笨珍县; ஜாவி: فونتيان) என்பது மலேசியாவின் ஜொகூர் மாநிலத்தின், தென் மேற்கில் அமைந்து உள்ள ஒரு மாவட்டம். இந்த மாவட்டத்திற்கு பொந்தியான் கிச்சில் நகரம் தலைநகரமாக விளங்குகிறது. 

இந்த மாவட்டத்தில் உள்ள இரண்டு நகரங்களின் பெயர்களிலும் பொந்தியான் எனும் பெயர் பயன்படுத்தப்படுகிறது, பொந்தியான் பெசார் மற்றும் பொந்தியான் கிச்சில். அவற்றுள் பொந்தியான் கிச்சில் நகரம், பொந்தியான் மாவட்டத்தின் தலைநகரமாக விளங்குகிறது.

இங்குள்ள பெரும்பாலான பகுதிகள் சதுப்பு நிலங்களால் ஆனவை. முக்கியத் தொழிலாக மீன்பிடித் தொழில் உள்ளது.

பொருளாதாரம்

பொந்தியான் மாவட்டம் மீன்பிடி, அன்னாசிப் பண்ணைகள் மற்றும் செம்பனை தோட்டங்களின் மையமாக இருந்தது. இருப்பினும் அண்மைய காலமாக விவசாயம், மீன்பிடி, தொழில்துறை மற்றும் சுற்றுலாத் துறையாக வளர்ச்சி கண்டு வருகிறது. 

இந்த மாவட்டத்தின் முக்கியப் பொருளாதார நடவடிக்கைகள் இயற்கைச் சூழல் சுற்றுலா, மீன்பிடி, கடல்சார் மீன் வளர்ப்பு நடவடிக்கைகள் மற்றும் உணவு பதப்படுத்துதல்.

நிர்வாகப் பகுதிகள்

பொந்தியான் மாவட்டம் 10 முக்கிம்களாகப் பிரிக்கப்பட்டு உள்ளது.

 அப்பி அப்பி (Api-Api)
 ஆயர் பாலோய் (Ayer Baloi)
 ஆயர் மாசின் (Ayer Masin)
 பெனுட் (Benut)
 ஜெராம் பத்து (Jeram Batu)
 பெங்காலான் ராஜா (Pengkalan Raja)
 பொந்தியான் (Pontian)
 ரிம்பா தெர்ஜுன் (Rimba Terjun)
 செர்காட் (Serkat)
 சுங்கை காராங் (Sungai Karang)
 சுங்கை பீங்கான் (Sungai Pinggan)

தேர்தல் முடிவுகள்

மலேசியப் பொதுத் தேர்தல் 2022

மலேசியப் பொதுத் தேர்தல், 2018
மலேசிய மக்களவையில் பொந்தியான் மாவட்டத்தின் தொகுதிகள்

ஜொகூர் மாநிலச் சட்டமன்றம்

மலேசியப் பொதுத் தேர்தல், 2018
ஜொகூர் மாநிலச் சட்டமன்றத்தில் பொந்தியான் மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்:

பொந்தியான் பாரிட் இப்ராகிம் தமிழ்ப்பள்ளி 

பொந்தியான் மாவட்டத்தில் ஒரே ஒரு தமிழ்ப்பள்ளி உள்ளது. அதன் பெயர் பாரிட் இப்ராகிம் தமிழ்ப்பள்ளி. 1939-ஆம் ஆண்டில் நிறுவப்பட்டது.

இந்தப் பள்ளியின் மாணவர்கள் எண்ணிக்கை 64. ஆண்கள் 35 பேர்; பெண்கள் 29 பேர். 14 ஆசிரியர்கள் பணிபுரிகிறார்கள். 
 பள்ளி தொடர்பான படங்கள்:
பொந்தியான் பாரிட் இப்ராகிம் தமிழ்ப்பள்ளி

மேற்கோள்கள்

வெளி இணைப்புகள் 
 
 Kulai District Education Department's Website

மலேசியாவின் மாவட்டங்கள்
ஜொகூரின் மாவட்டங்கள்‎
லேடாங்

லேடாங் என்பது மலேசியா,  ஜொகூர் மாநிலத்தின் முந்தைய மாவட்டம் ஆகும். தற்போது அந்த மாவட்டம் தங்காக் மாவட்டம் என்று அழைக்கப்படுகிறது. 

லேடாங் மாவட்டத்தின் முக்கிய நகரம் தங்காக். இந்த தங்காக் நகரம், தஞ்சோங் அகாஸ், கீசாங், சுங்கை மத்தி, செரோம், சாகில் மற்றும் புக்கிட் கம்பிர் என்னும் நகரங்களை உள்ளடக்கியது. முற்காலத்தில் மூவார் ஆற்றின் தென்பகுதியில் இருந்து பிரிக்கப்பட்ட மூவார் மாவட்டத்தின் வடபகுதியாக லேடாங் மாவட்டம் இருந்தது.

லேடாங் மலை

மலேசியாவில் பிரபலமான குனோங் லேடாங், லேடாங் பகுதியில்தான் உள்ளது. தங்காக் நகரில் இருந்து 17 கி.மீ. தொலைவில் உள்ள லேடாங் மலை வரலாற்றுப் புகழ் பெற்றது. லேடாங் மலையை தங்காக் நகரில் இருந்து தெளிவாகப் பார்க்கலாம். இந்த மலையைத் தமிழில் லேடாங் மலை என்று அழைக்கிறார்கள். 

மலையேறிகள், பறவைப் பார்வையாளர்கள், இயற்கை விரும்பிகளின் சொர்க்கபுரியாக விளங்கும் லேடாங் மலையில், மிதவெப்ப மண்டல காடுகளின் அழகிய இயற்கைக் காட்சிகளைக் கண்டு ரசிக்கலாம். இங்கே பல சிறிய பெரிய நீர்வீழ்ச்சிகளும் உள்ளன.

மேலும் காண்க 
 லேடாங் மலை
 குனோங் லேடாங் இளவரசியின் புராணக் கதை

மேற்கோள்கள்

வெளி இணைப்புகள் 

ஜொகூரின் மாவட்டங்கள்
அமுதே (திரைப்படம்)

அமுதே (Amudhae) என்பது 2005ஆவது ஆண்டில் எழில் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் ஜெய் ஆகாஷ், மதுமிதா, பிரணதி, உமா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு எஸ். சுனில் இசையமைத்திருந்தார்.பாடலகளை கவிஞர் தமிழ்அமுதன் எழுதியிருக்கிறார்

மேற்கோள்கள்

வெளி இணைப்புகள்External links 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஆழ்வார்குறிச்சி பரும்பு முப்பிடாதி அம்மன் கோயில்

ஸ்ரீ தலை சாய்ந்த முப்புடாதி அம்மன் கோயில் ஆழ்வார்குறிச்சி பேரூராட்சியில் உள்ள ஒரு கோயில்  ஆகும்.

முப்பிடாதி அம்மன் 
மகிசாசுரனை அழிக்க அம்பிகை எட்டு பெண் குழந்தைகளாக நாகலோகத்தில் பிறந்தாள். அவர்களில் மூன்றாவதாக பிறந்த பெண் குழந்தைதான் முப்பிடாதி.

கோயிலில் உள்ள தெய்வங்கள் 
இக்கோயிலில் உள்ள முப்பிடாதி அம்பாள் கருவறையில் மூத்த இரு சகோதரிகளான முத்தாரம்மாவை வலப்புறமும் சந்தனமாரியை இடப்புறமும் கொண்டு நடுவில் காட்சி தருகின்றாள் பரிவார தெய்வங்காக வனப்பேச்சி. சின்னநம்பி, கொடிமாடன், அழகுமுத்து, அழகுநாச்சி, காத்தவராய், பைரவர் ஆகிய தெய்வங்களும் உள்ளன. கோவிலுக்கு வெளியே தங்கம்மனுக்கும், மாடசுவாமிக்கும் தனிக் கோவில்கள் உள்ளது. ஐந்தாவது குழந்தையான தங்கம்மன் சன்னதியில்  உச்சினிமாகாளி, வடக்குத்தி அம்மன், தங்கம்மன், காத்தவராயர் ஆகிய தெய்வங்கள் உள்ளன. சுடலையின் அம்சமான மாடசுவாமி கோவிலில் பேச்சியம்மன், பிரம்மராட்சி, மாடசுவாமி, சின்னநம்பி ஆகிய தெய்வங்கள் உள்ளன.

திருநெல்வேலி மாவட்டத்திலுள்ள கிராமக் கோயில்கள்
நாட்டார் தெய்வக் கோயில்கள்
1738

1738  (MDCCXXXVIII) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது ஒரு ஞாயிற்றுக்கிழமையில் ஆரம்பமானது.

நிகழ்வுகள் 
 மே 24 - மெதடிச இயக்கம் தோற்றுவிக்கப்பட்டது.
 கிபி 79 இல் அழிந்து போன ஹெர்குலியம் என்ற உரோமை நகரை அகழ்ந்தெடுக்கும் பணி ஆரம்பமானது.
 பெர்னூலி தத்துவம் எழுதப்பட்டது.
 பார்த்தோலின் சுரப்பிகள் கண்டறியப்பட்டன.

பிறப்புகள் 
 அக்டோபர் 11 - ஆர்தர் பிலிப், நியூ சவுத் வேல்சு ஆளுநர் (இ. 1814)
 நவம்பர் 15 - வில்லியம் எர்செல், செருமானிய வானியலாளர் (இ. 1822)

இறப்புகள்

1738 நாற்காட்டி

மேற்கோள்கள்
சக்தி லீலை (திரைப்படம்)

சக்தி லீலை (Shakthi Leelai) என்பது 1972 இல் டி. ஆர். ராமண்ணா இயக்கத்திலும் துறையூர் கே. மூர்த்தி எழுதாக்கத்திலும் வெளிவந்த இந்தியத் தமிழ் இந்து தொன்மவியல் திரைப்படமாகும். இத்திரைப்படத்தில் பி. சரோஜா தேவி, ஜெமினி கணேசன், ஜெயலலிதா, கே. பி. சுந்தராம்பாள் , கே. ஆர். விஜயா ஆகியோர் நடித்திருந்தனர். இது பல நட்சத்திரங்களைக் கொண்ட கடைசி தொன்மவியல் திரைப்படமாகக் குறிப்பிடப்படுகிறது. இத்திரைப்படத்திற்கு டி. கே. ராமமூர்த்தி இசையமைத்திருந்தார். இப்படம் வெளியானபோது ஒரு வெற்றிகரமான திரைப்படமாக இருந்தது. ராமன் பிக்சர்சு நிறுவனம் தயாரித்த இத்திரைப்படம் 1972ஆவது ஆண்டில் வெளியானது.

பாடல்கள் 
இப்படத்திற்கு டி. கே. ராமமூர்த்தி இசையமைத்திருந்தார். பாடல்களை கண்ணதாசன் எழுதியிருந்தார்.

மேற்கோள்கள் 

1972 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்து தொன்மவியல் திரைப்படங்கள்
இந்து பக்தி திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
ஜெமினி கணேசன் நடித்துள்ள திரைப்படங்கள்
ஜெயலலிதா நடித்த திரைப்படங்கள்
நானாஜி தேஷ்முக்

நானாஜி தேஷ்முக் அல்லது சண்டிகடாஸ் அமித்ராவ் தேஷ்முக் (Chandikadas Amritrao Deshmukh  Nanaji Deshmukh)  (11 அக்டோபர் 1916–27 பிப்ரவரி 2010),   இந்தியாவின், மகாராஷ்டிரம் மாநிலத்தைச் சேர்ந்த சமூக ஆர்வலர் மற்றும் பாரதிய ஜனதா கட்சி நிறுவனர்களில் ஒருவர். இந்திய நாடாளுமன்ற மாநிலங்களவையின் உறுப்பினராக இருந்தவர். 1999ஆம் ஆண்டில் பத்மவிபூசன் விருது பெற்றவர்.
1937இல் ராஷ்டிரிய சுயம்சேவாக் சங்கத்தில் இணைந்துஆர் எஸ் எஸ் பிரச்சாரகராக உத்தரப்பிரதேசத்தில் சமூகப் பணியாற்றினார்.
1950ஆம் ஆண்டில் இந்தியாவின் முதல் மழலைப் பள்ளியான  சரசுவதி மழலையர் பள்ளியை (சரஸ்வதி சிசு மந்திர்) கோராக்பூரில் துவக்கினார். 

ராஷ்டிரிய சுயம்சேவாக் சங்கத்தின் இராஷ்டிர தர்மம் , பாஞ்சஜன்யம்  போன்ற மாத இதழ்களுக்கும், சுதேசி  என்ற நாளிதழுக்கும் ஆசிரியராக செயல்பட்டவர்.

விருதுகள் 
 பாரத ரத்னா (2019)

மேற்கோள்கள்

வெளி இணைப்புகள் 
Bharatiya Janata Party 

Government of India award citation
Deendayal Research Institute 

1916 பிறப்புகள்
2010 இறப்புகள்
6வது மக்களவை உறுப்பினர்கள்
இந்திய அரசியல்வாதிகள்
இந்துத்துவம்
பாரதிய ஜனதா கட்சி அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
ஹிங்கோலி மாவட்ட நபர்கள்
ராஷ்டிரிய சுயம்சேவாக் சங்கத்தினர்
திருச்சிராப்பள்ளி தொடருந்து கோட்டம்

திருச்சிராப்பள்ளி ரயில்வே கோட்டம் () என்பது இந்திய இரயில்வேயால் நிர்வகிக்கப்படும் தென்னக இரயில்வே மண்டலத்தின் அங்கமாக விளங்குகிறது. இதன் தலைமையகம் திருச்சிராப்பள்ளியில் உள்ளது. இந்த ரயில்வே கோட்டம் டெல்டா பகுதியின் பெரும்பான்மையான மாவட்டங்களுக்கும் மத்திய தமிழகத்திற்கும் சேவை புரிகிறது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென ரூ. 4100 கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் திருச்சி கோட்டத்தில் பின்வரும் நிலையங்கள் தேர்ந்தெடுக்கப்பட்டன, தஞ்சாவூர், விழுப்புரம், மயிலாடுதுறை, விருத்தாச்சலம், திருவண்ணாமலை, அரியலூர்,  சிதம்பரம், காரைக்கால், மன்னார்குடி, சிறீரங்கம், திருப்பாதிரிப்புலியூர், திருவாரூர், வேலூர் கண்டோன்மன்ட், லால்குடி, மற்றும் போளூர் ஆகியன ஆகும்.

சான்றுகள்

வெளிப்புற இணைப்புகள்
 தென்னக இரயில்வே அதிகாரபூர்வ தளம்
   திருச்சிராப்பள்ளி கோட்டத்தின் வரைபடம்
நிக்சன் தலைகீழ் வழு

நிக்சன் தலைகீழ் வழு என்பது, 1995ல் ஐக்கிய அமெரிக்காவினால் வெளியிடப்பட்ட ரிச்சார்ட் நிக்சன் நினைவு அஞ்சல்தலையின் பெயர்பெற்ற தலைகீழ் வழு ஆகும். சனவரி 1996ல் முதன் முதலாகத் தெரியவந்த இந்த வழு, அந்த ஆண்டில் குறிப்பிடத்தக்க அளவு கவனத்தை ஈர்த்திருந்தது. ஆனால், டிசம்பரில், பிழையாக அச்சான அஞ்சல்தலைத் தாளைத் திருடினார் என்ற குற்றச்சாட்டின்பேரில் அது அச்சிட்ட அச்சகத்தின் பணியாளர் ஒருவர் கைது செய்யப்பட்டார். இதனால், அந்தத் தலைகீழ் வழு முறையானது அல்ல, வெறும் அச்சகக் கழிவே என்றானது.

பெப்ரவரி முதலாம் தேதி, கிறிஸ்டீஸ் எனப்படும் கலைப்பொருள் ஏல நிறுவனம், இதை ஏலத்துக்கு விடுவதாக அறிவித்த போதே இந்தத் தலைகீழ் வழு பொதுமக்கள் கவனத்துக்கு வந்தது. அதன் பெறுமதி 8,000 - 10,000 ஐக்கிய அமெரிக்க டாலர்கள் என மதிப்பிடப்பட்டிருந்தது. இதை யார் கொடுத்தது என்பது வழமையான நடைமுறைகளுக்கு இணங்க வெளியிடப்படவில்லை. ஆனால், அது 160 அவ்வாறான அஞ்சல்தலைகளுள் ஒன்று என அறிவித்திருந்தனர். 

தபால்தலையில் நிக்சனின் படம் தலைகீழாக இருப்பதுடன் இருக்கவேண்டிய இடத்திலிருந்து விலகியும் காணப்படுகிறது. இதனால் படம் துளைவரிசையினால் இரண்டாகப் பிரிந்து காணப்படுகிறது. படத்துக்குக் கீழேயுள்ள "USA / 32" என்னும் எழுத்துக்களும் தலைகீழாகவே காணப்படுகின்றன. ரிச்சாட்சார்ட் நிக்சன் என ஆங்கிலத்தில் எழுதப்பட்ட பெயர் மட்டும் நேராக உள்ளது. அஞ்சல்தலைகள் இரண்டு படிகளில் அச்சிடப்பட்டதால் இது ஏற்பட்டது. முதலில், படமும், பெறுமானமும் ஈடில்பேர்க் ஆறு நிற தாள் செலுத்தும் அச்சியந்திரத்தில் அச்சிடப்பட்டது. பின்னர் அங்கிருந்து நியூயார்க்கின் சஃபர்ன் என்னும் இடத்திலுள்ள "பாங்க் நோட் கார்ப்பொரேசன் ஆஃப் அமெரிக்கா" நிறுவனத்துக்கு அனுப்பி அங்கே பெயர் அச்சிடப்பட்டதுடன், துளைகளும் இடப்பட்டன.

சான்றுகள் 

 Michael Baadke, "Nixon invert found near Washington, D.C.; Christie's will auction single stamp Feb. 1", Linn's Stamp News, January 29, 1996
 Michael Baadke, "Printing plant employee stole Nixon inverts, U.S. attorney alleges; N.Y. resident arrested", Linn's Stamp News, December 30, 1996
 Michael Baadke, "Robie trial answers some questions, not all", Linn's Stamp News, June 16, 1997

மேற்கோள்கள்

அஞ்சல் தலைகள்
வடோதரா தொடருந்து நிலையம்

வடோதரா சந்திப்பு தொடருந்து நிலையம், இந்திய மாநிலமான குஜராத்தின் வடோதராவில் அமைந்துள்ளது. இது இந்திய ரயில்வேயின் மேற்கு ரயில்வே மண்டலத்தின் கட்டுப்பாட்டில் உள்ளது.

வண்டிகள்
வடோதரா விரைவுவண்டி
பஸ்சிம் விரைவுவண்டி
மும்பை ராஜதானி விரைவுவண்டி
ஆகஸ்ட் கிராந்தி விரைவுவண்டி
குஜராத் சம்பர்க் கிராந்தி விரைவுவண்டி
குஜராத் விரைவுவண்டி
சவுராஷ்டிரா விரைவுவண்டி
கச்சு விரைவுவண்டி
சூரியநாகரி விரைவுவண்டி
அகிம்சா விரைவுவண்டி
புனே - இந்தூர் விரைவுவண்டி

மேற்கோள்கள்

சான்றுகள்

வடோதரா மாவட்டம்
குசராத்திலுள்ள தொடருந்து நிலையங்கள்
தொட்டா ஆலத மரா

தொட்டா ஆலத மரா  என்னும் பெரிய ஆலமரம், 400 ஆண்டுகள் பழமையான ஆலமரமாகும். இது கருநாடகத்தின் பெங்களூருவில் உள்ள கேட்டோஹள்ளி என்ற கிராமத்தில் உள்ளது. இந்த ஒற்றை மரம் சுமார் 3 ஏக்கர் (12,000 சதுர மீட்டர்) பரப்பளவில் அமைந்துள்ளது.
 
இம்மரத்தினுடைய முக்கியத்தண்டானது 2000-களில், ஏதோ ஒரு இயற்கை நோயினால் பாதிக்கப்பட்டு அழிந்துவிட்டது, தற்போது இதனுடைய கிளைகளைக்கொண்டு வாழ்ந்து வருகிறது.

சுற்றுலா 
இப்பெரிய ஆலமரமானது பெங்களூரில் இருந்து 28 கிமீ தொலைவில் பெங்களூரு-மைசூரு நெடுஞ்சாலையில் அமைந்துள்ளது.மெஜஸ்டிக்கிலிருந்து, கெங்கேரி வரையிலும் பேருந்து வாயிலாக சென்றால், கெங்கேரியில் இருந்து தொட்ட ஆலட மராவிற்குப் பேருந்து 
வசதிகள் உள்ளன. கே. ஆர். மார்க்கெட்டிலிருந்து நேரடிப்பேருந்து வசதியும் உள்ளது.

படக்காட்சியகம்

மேற்கோள்கள் 

 
பெங்களூர்
பெங்களூரில் உள்ள சுற்றுலாத் தலங்கள்
இந்தியாவில் உள்ள தனிப்பட்ட மரங்கள்
மெத்தாக்சி

மெத்தாக்சி அல்லது மெதொட்சி (methoxy) என்பது வேதியியலில் குறிப்பாக கரிம வேதியியலில்,  ஒரு மெத்தில் குழுவும் ஆக்சிசனும் இணைந்துள்ள வேதி வினைக்குழுவைக் குறிக்கிறது. இந்த ஆல்காக்சி குழுவின் வேதி வாய்ப்பாடு O–CH3  ஆகும். மெத்தாக்சி என்ற சொல் பொதுவாக ஓர் ஈதரைக் குறிப்பிடப் பயன்படுத்தப்படுகிறது. மெத்தாக்சி என்பது ஒரு எலக்ட்ரான் வழங்கும் தொகுதி என்று  ஆம்மெட் சமன்பாட்டின் அளவை மற்றும் எண்ணிக்கை முடிவுகள் விவரிக்கின்றன.

தோற்றம் 

மெத்தனால் மற்றும் இருமெத்தில் ஈதர் ஆகியன எளிய மெத்தாக்சி சேர்மங்களுக்கு எடுத்துக்காட்டாகும். இவை தவிர அனிசோல் மற்றும் வனிலின் ஆகியனவும் பிறவகை மெத்தாக்சி ஈதரில் அடங்கும். பல உலோக ஆல்காக்சைடுகள் மெத்தாக்சி குழுவைப் பெற்றுள்ளன. உதாரணம்: நான்குமெத்திலார்த்தோ சிலிக்கேட்டு மற்றும் தைட்டானியம் மெத்தாக்சைடு இத்தகைய சேர்மங்களும் மெத்தாக்சைடுகள் என்றே வகைப்படுத்தப்படுகின்றன.

உயிரியத் தொகுப்பு 

இயற்கையில் இம்மெத்தாக்சி சேர்மங்கள் அதிகமாக காணப்படாமல் இருப்பதாலேயே முக்கியத்துவம் பெறுகின்றன. அவை அமினோ அமிலங்களில் இருப்பதில்லை. இந்த வேற்றணு வளையச் சேர்மங்கள் மரபுக்குறியீட்டிலும் காணப்படவில்லை கொழுமியத்திலும் காணப்படவில்லை. இருந்தாலும் இவை O-மெத்திலேற்ற பிளவோனாய்டு   எனப்படும் தாவர நிறமிகளின் பகுதிப்பொருளாக உள்ளது. இவை பீனால்கள் மீது செயல்படுகின்றன. உதாரணம்: கேட்டக்சால்- O-மெத்தில் டிரான்சுபெரோசு. தாவரங்களில் காணப்படும் ஏராளமான இயற்கைப் பொருட்கள், இலிக்னின் போன்ற கரையா நார்ச்சத்துகள் கேஃப்பியோயில் சிஓஏஓ- மெத்தில் டிரான்சுபெரோசு என்ற நொதியூக்கிகளால் உருவாக்கப்படுகின்றன.

மெத்தாக்சிலேற்றம் 

ஆல்காக்சைடுகளை மெத்திலேற்றம் செய்வதன் மூலம் பொதுவாக கரிம மெத்தாக்சைடுகள் தருவிக்கப்படுகின்றன.  
 
பீனால்களை உலோக வினையூக்கிகள் மூலம் மெத்திலேற்றம் செய்வதால் அல்லது அரோமாட்டிக் ஆலசனைடுகளை மெத்தாக்சிலேற்றம் செய்தும் சில அரைல் மெத்தாக்சைடுகள் தயாரிக்கப்படுகின்றன

மேற்கோள்கள் 

ஆல்காக்சி குழுக்கள்
மெத்தாக்சி சேர்மங்கள்
எருதுக்கண் (அஞ்சல்தலை)

எருதுக்கண் எனப் பெயர் கொண்ட அஞ்சல்தலைகள் பிரேசில் நாட்டினால் 1 ஆகத்து 1843ல் வெளியிடப்பட்ட முதல் அஞ்சல்தலைகள் ஆகும். இவற்றின் முகப்பெறுமானம் 30, 60, 90 ரெயிசுகள் ஆகும். பெரிய பிரித்தானியாவுக்கு அடுத்தபடியாக நாடு முழுவதற்குமான அஞ்சல்தலைகளை வெளியிட்ட இரண்டாவது நாடு பிரேசில் ஆகும். பெரிய பிரித்தானியாவின் அஞ்சல்தலைகளைப் போலவே இவற்றிலும் நாட்டுப் பெயர் இல்லை.

அலங்காரமான பெறுமானத்தைக் குறிக்கும் எண்கள் அஞ்சல்தலையில் எருதுக்கண் போன்ற நீள்வட்டச் சூழமைவிலே அமைந்திருப்பதால் இந்த வழமைக்கு மாறான பெயர் அதற்கு ஏற்பட்டது. அத்துடன் அஞ்சல்தலைத் தாளில் முரண் இணைகளாக அமைந்த  இவற்றின் ஒழுங்கமைவு இரண்டு எருதுக்கண்கள் ஒன்றாக இருப்பதுபோல் காணப்படுகிறது. இவ்வாறான வழமைக்கு மாறான பெயர்கள் பிரேசிலின் பிந்திய வெளியீடுகளுக்கும் தொடர்ந்தது. பாம்பின் கண்கள், ஆட்டுக் கண்கள், பூனைக் கண்கள் போன்றவை இத்தகைய பெயர்கள்.

30 ரெயிசு அஞ்சல்தலைகள் 1,148,994களும், 60 ரெயிசு அஞ்சல்தலைகள் 1,502,142களும், 90 ரெயிசு அஞ்சல்தலைகள் 349,182களும் அச்சிடப்பட்டன. 90 ரெயிசு அஞ்சல்தலைகள் பன்னாட்டு அஞ்சல்களுக்கு ஒதுக்கப்பட்டிருந்தன.

மிக அண்மையில் விற்பனைக்கு வந்த எருதுக்கண்கள் அஞ்சல்தலைத் தொகுதி இயூகோ கொயெக்கெல் என்பவருடையது ஆகும். இது 2013ல் விற்கப்பட்டது.

மேற்கோள்கள்

அஞ்சல் தலைகள்
வேலைக்காரன் (1987 திரைப்படம்)

வேலைக்காரன் (Velaikkaran) என்பது 1987ஆவது ஆண்டில் எஸ். பி. முத்துராமன் இயக்கத்தில் வெளியான ஓர் இந்தியத் தமிழ் நகைச்சுவைத் திரைப்படமாகும். ரஜினிகாந்த், சரத் பாபு, அமலா ஆகியோர் முக்கிய கதாபாத்திரங்களில் நடித்த இத்திரைப்படத்தை கே. பாலச்சந்தரின் கவிதாலயா நிறுவனம் தயாரித்திருந்தது. இது அமிதாப் பச்சன், சாஜி கபூர், சுமிதா பாட்டீல், பர்வீன் பாபி ஆகியோர் முக்கிய கதாபாத்திரங்களில் நடித்த நமக் அலால் என்ற இந்தி திரைப்படத்தின் மறுஆக்கமாகும். மேலும் இத்திரைப்படம் ஒரு சிறப்பான வரவேற்பு பெற்ற வெற்றித் திரைப்படமாகும்.

நடிகர்கள் 
 ரஜினிகாந்த் - ரகுபதி 
 சரத் பாபு - ராஜ்குமார் 
 அமலா - கௌசல்யா 
 கே. ஆர். விஜயா - சாவித்திரி 
 நாசர்
 வி. கே. ராமசாமி - வளையாபதி
 செந்தில்

துணுக்குகள் 
 ரஜினிகாந்த் இந்த திரைப்படத்திற்காக தனது தலைமுடி பாணியை மாற்றி அமைத்துக் கொண்டார். 1996 வரை அவர் இதே சிகை அலங்காரத்தை பராமரித்துக் கொண்டார் என்பது குறிப்பிடத்தக்கது.
 இத்திரைப்படத்தில் இடம்பெற்ற, "ஐ கேன் டாக் இங்கிலீஷ், ஐ கேன் வாக் இங்கிலீஷ்..." என்ற பிரபலமான உரையாடலானது நமக் அலால் திரைப்படத்தில் அமிதாப் பச்சன் பேசிய உரையாடல் என்பது குறிப்பிடத்தக்கது.
 சிறப்பான வரவேற்பு பெற்ற இத்திரைப்படம், எஸ். பி. முத்துராமன், ரஜினிகாந்த் கூட்டணியில் உருவான வெற்றித் திரைப்படங்களில் ஒன்றாக அமைந்தது.

பாடல்கள் 
இத்திரைப்படத்திற்கு இளையராஜா இசையமைத்திருந்தார். அனைத்து பாடல்களையும் மு. மேத்தா இயற்றினார்.

மேற்கோள்கள் 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரசினிகாந்து நடித்துள்ள திரைப்படங்கள்
இளையராஜா இசையமைத்த திரைப்படங்கள்
வி. கே. ராமசாமி நடித்த திரைப்படங்கள்
செந்தில் நடித்த திரைப்படங்கள்
எஸ். பி. முத்துராமன் இயக்கிய திரைப்படங்கள்
டெல்லி கணேஷ் நடித்த திரைப்படங்கள்
ஜே சோ

ஜே சோ (பிறப்பு 18 ஜனவரி 1979) தாய்வான் நாட்டைச் சேர்ந்த பிரபல இசைக்கலைஞர், பாடகர், பாடலாசிரியர், இசைத் தயாரிப்பாளர் மற்றும் நடிகர் ஆவார்.<div>கடந்த 2000-ஆவது ஆண்டில் அவருடைய முதல் பாடல் தொகுப்பான ஜே வெளியானது. அதனை அல்பா இசை என்ற நிறுவனம் வெளியிட்டது. அது ஆசியா முழுவதும் குறிப்பாக தய்வான், சீனா, ஆங்காங்கு, சிங்கப்பூர், மலேசியா, இந்தோனேசியா, கொரியா, ஜப்பான் மற்றும் மேற்குலகில் வாழ்கின்ற புலம்பெயர் ஆசிய சமூகத்தினர் மத்தியில் பெரும் வரவேற்பை பெற்றது. ஏறத்தாழ 30 லட்சம் ஆல்பம் இதுவரை விற்பனையாகியுள்ளது. அது மட்டுமின்றி பல விருதுகளையும் அது பெற்றுத் தந்திருக்கின்றது. அவரது ஆல்பத்தில் பாடிய பிற பாடகர்களுக்காகவும் ஜே சோ பாடல்களையும் எழுதியிருக்கின்றார். . கடந்த 2003-ஆம் ஆண்டில் பிரபல டைம்ஸ் இதழின் முகப்பில் அவரைப் பற்றிய விவரணக் கட்டுரை வெளியிடப்பட்டது, ஆசிய பாப்பிசையின் புதிய மன்னன் என அவரைப் பற்றி அவ் இதழ் புகழாரமும் சூடியது. அதன் பின் ஆறுமுறை உலகப் பயணங்களை மேற்கொண்டு, பல பெருநகரங்களில் இசை நிழச்சியை நடத்தியிருக்கின்றது. அந்த இசை நிகழ்ச்சிகளை ஏறத்தாழ 1 கோடி பேர் கண்டு களித்துமிருக்கின்றனர்.

குறிப்புகள் 

1979 பிறப்புகள்
வாழும் நபர்கள்
தைவான் மக்கள்
இசைக் கலைஞர்கள்
மனிதன் (1987 திரைப்படம்)

மனிதன் என்பது 1987ஆவது ஆண்டில் எஸ். பி. முத்துராமன் இயக்கத்தில் வெளியான ஓர் இந்தியத் தமிழ்த் திரைப்படமாகும். இப்படத்தில் ரஜினிகாந்த், ரூபினி, ரகுவரன், ஸ்ரீவித்யா, டெல்லி கணேஷ், செந்தில் ஆகியோர் முக்கிய கதாபாத்திரங்களில் நடித்திருந்தனர். கவிதாலயா நிறுவனம் தயாரித்த இத்திரைப்படம் சிறப்பான வரவேற்பு பெற்ற, 175 நாட்களைத் கடந்து ஓடிய வெற்றித் திரைப்படமாகும். இது பிகாரி குன்டா என இந்தியில் மொழிமாற்றம் செய்யப்பட்டு வெளியானது. ரூபினி இந்த திரைப்படத்தின் வாயிலாகவே தமிழ்த் திரைப்படத்துறையில் நடிகையாக அறிமுகமானார். இப்படத்திற்கு சந்திரபோஸ் இசையமைத்திருந்தார்.

கதை 
ராஜாவைச் சுற்றி கதை சுழல்கிறது, அவர் ஒரு அமாவாசை நாளில் பிறந்த ஒரே காரணத்திற்காக அவரை ஒரு திருடன் என்று தவறாக அழைத்ததற்காக தனது ஆசிரியரை ஒரு மேஜை எடையில் தாக்கியதால் சிறார் காவலில் வளர்கிறார். அவர் ஒரு மூடநம்பிக்கை தந்தைக்கு பிறந்தார், ராஜா ஒரு அமாவாசை நாளில் பிறந்தவர் நிச்சயமாக குற்றவாளியாக மாறுவார் என்று நம்புகிறார். அவரது சிறைவாசம் முடிவடைந்தவுடன், அவர் ஒரு உள்ளூர் சமூகத்தில் மக்கள் நல அமைப்பில் சேர்ந்து தேவையான மக்களுக்கு உதவுகிறார். தக்க சமயத்தில், அவரது நற்செயல்களால் அவர் எதிரிகளைப் பெறுகிறார். மீதிக் கதை ராஜா தனது எதிரிகள் மீது எப்படி வெற்றி பெறுகிறார். அவர் மீதான பொய்யான கூற்றுக்களையும் மற்றும் அவரைச் சுற்றியுள்ள மூடநம்பிக்கைகள் மற்றும் தப்பெண்ணங்களையும் மறுக்கிறார்.

நடிகர்கள் 
 ரஜினிகாந்த்
 ரூபினி
 ரகுவரன்
 சிறீவித்யா
 ஜெய்கணேஷ்
 மாதுரி
 வினு சக்ரவர்த்தி
 சோ ராமசாமி
 செந்தில்
 ஜி. சீனிவாசன் 
 டெல்லி கணேஷ்

பாடல்கள் 
இத்திரைப்படத்திற்கு சந்திரபோஸ் இசையமைத்தார். இத்திரைப்படத்தில் அனைத்து பாடல்களையும் இயற்றியவர் வைரமுத்து.

வெளியீடு மற்றும் வரவேற்பு 
இத்திரைப்படம் மணிரத்னம் இயக்கிய நாயகன் திரைப்படத்தோடு இணைந்து 1987 அக்டோபர் 21 அன்று வெளியிடப்பட்டது. இது சென்னையில் 175 நாட்களும், தஞ்சாவூர், திருச்சி, சென்னை, மதுரை ஆகிய இடங்களில் 100 நாட்களும் ஓடியது. இந்தியன் எக்ஸ்பிரஸ் எழுதியது, "இது தடைசெய்யப்படாத வணிகப் படம், ஆனால் சூத்திரம் வேலை செய்கிறது."

இந்த படம் ரஜினியின் மற்ற படங்களான முரட்டு காளை , போக்கிரி ராஜா , பாயும் புலி ஆகியவற்றுடன் ஆல்பர்ட் தியேட்டரில் 12 டிசம்பர் 2012 அன்று அவரது பிறந்தநாளை முன்னிட்டு திரையிடப்பட்டது.

மேற்கோள்கள் 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரசினிகாந்து நடித்துள்ள திரைப்படங்கள்
ரகுவரன் நடித்த திரைப்படங்கள்
சந்திரபோஸ் இசையமைத்த திரைப்படங்கள்
செந்தில் நடித்த திரைப்படங்கள்
எஸ். பி. முத்துராமன் இயக்கிய திரைப்படங்கள்
ஸ்ரீவித்யா நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
ஜெய்கணேஷ் நடித்த திரைப்படங்கள்
1734

1734 (MDCCXXXIV) ஒரு வெள்ளிக்கிழமையில் துவங்கிய ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

நிகழ்வுகள் 
 சனவரி 8 - ஆஸ்திரியாவின் சால்சுபர்க் கத்தோலிக்க ஆயரினால் வெளியேற்றப்பட்ட லூதரனியர்கள் அமெரிக்காவின் ஜார்ஜியாவுக்குப் புலம் பெயர்ந்தனர்.
 சூன் 21 - மொண்ட்ரியால் நகரின் சில பகுதிகளைத் தீக்கிரையாக்கியதாக சந்தேகத்தின் பேரில் கைது செய்யப்பட்ட மாரி-யோசப் அஞ்செலி என்ற கறுப்பின அடிமை பிரெஞ்சு ஆட்சியாளர்களால் சித்திரவதைக்குள்ளாக்கப்பட்டுத் தூக்கிலிடப்பட்டார்.
 சூன் 30 - உருசியப் படைகள் போலந்தின் கதான்ஸ்க் நகரைக் கைப்பற்றினர்.

பிறப்புகள்
 கீர்த்தி சிறீ இராஜசிங்கன், கண்டி இராச்சியத்தின் 2வது நாயக்க மன்னன் (இ. 1782)

இறப்புகள்
 ஏழாம் சாமராச உடையார், மைசூர் மன்னர் (பி. 1704)

1734 நாற்காட்டி

மேற்கோள்கள்
தனி ஒருவன்

தனி ஒருவன் (Thani Oruvan) என்பது 2015 ஆகத்து 28 அன்று எம். ராஜாவின் இயக்கத்தில் வெளியான ஓர் இந்தியத் தமிழ்த் திரைப்படமாகும். அதிரடியுடன் திகில் கலந்த இத்திரைப்படத்தில் ஜெயம் ரவி, அரவிந்த் சாமி, நயன்தாரா ஆகியோர் முக்கியக் கதாபாத்திரங்களில் நடித்துள்ளனர். இத்திரைப்படத்தை ஏஜிஎஸ் என்டர்டெயின்மெண்ட் நிறுவனம் தயாரித்துள்ளது. இப்படத்திற்கு கிப்கொப் தமிழா இசையமைத்துள்ளார். இத்திரைப்படம், இயக்குநர் மோகன் ராஜா இயக்கிய முதலாவது நேரடி தமிழ்த் திரைப்படமாகும். இதற்கு முன்னர் இவர் இயக்கிய அனைத்து திரைப்படங்களும் மீளுருவாக்க திரைப்படங்களாகும்.

கதை

வெளியிடு
சன் பிக்சர்சு இப்படத்தை வினியோகிக்க ஒப்பந்தம் செய்திருந்தது. செயம் ரவியின் தொடர் தோல்விப்படங்களாலும் இப்படத்தை பற்றிய எதிர்மறையான செய்திகளாலும் படத்தை விநியோகிப்பதில் இருந்து விலகிக்கொண்டது. இப்படத்தின் தொலைக்காட்சி (சாட்டிலைட்) உரிமையை சன் டிவி பெற்றது

வணிகம்
தனி ஒருவன் 10நாட்களில் உலகம்முழுவதிலுமிருந்து  ₹51.08 கோடியை வசூல் செய்தது. முதல் வாரத்தில்₹1.28 கோடியை வசூலித்த முதல் தமிழ் திரைப்படம் இதுவாகும். இரண்டாவது வார முடிவில்  இப்படம் சென்னையில்   ₹1.06 கோடியை வசூலித்திருந்தது . பதினெட்டு நாட்கள் முடிவில் மொத்தமாக இப்படம்  ₹74.86 கோடியை வசூலித்திருந்தது.

நடிப்பு

மித்திரன் ஐபிஎஸ் காவல் அதிகாரியாக செயம் ரவி
 தடயவியல் காவல் ஐபிஎசுவாக மகிமாவாக நயன்தாரா
 சித்தார்த் அபிமன்யு @ பழனி செங்கல்வராயனாக அரவிந்த் சாமி
 சிறுவயது சித்தார்த் அபிமன்பு @ பழனி செங்கல்வராயனாக  ரே பவுல்
 விக்கியாக வம்சி கிருஷ்ணா
 சக்தியாக கணேசு வெங்கட்ராமன்
 சுராஜாக கரிசு உத்தமன்
 சனார்தன் "சனா"வாக ராகுல் மாதவ்
கார்த்திசனாக சிறிசரன்
செங்கல்வராயனாக தம்பி ராமையா
மகிமாவின் தந்தையாக செயப்பிரகாசு
முதல்வர்@பூல் மணியாக நாசர்
அசோக் பாண்டியனாக நாகிநீடு
பெருமாள் சாமியாக மதுசூதன் ராவ்
சார்லசு செல்லதுரையாக சாய்சு குருப்
சில்பாவாக முக்தா கோட்சே
மணிமேகலையாக அபிநயா
இராமனாக சூனியர் பாலையா
ராம்நாத் செட்டி
அனில் முரளி
கிருசுகாந்து
காவல்துறை ஆணையாளராக அசய் ரத்தினம்
அமுலுவாக சஞ்சனா சிங்
குமாராக சரத்
திருமதி இராமனாக சிறிரஞ்சனி
சிறு வயது கடத்தல்காரனாக மேகா காந்தி

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

மேற்கோள்கள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
நயன்தாரா நடித்த திரைப்படங்கள்
ஜெயம் ரவி நடித்த திரைப்படங்கள்
தம்பி ராமையா நடித்த திரைப்படங்கள்
நாசர் நடித்த தமிழ்த் திரைப்படங்கள்
கலிபோர்னியம் ஆக்சிகுளோரைடு

கலிபோர்னியம் ஆக்சிகுளோரைடு (Californium oxychloride) என்பது CfOCl என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அளவிடக்கூடிய அளவுக்கு சற்று கூடுதலாகக் கிடைத்த இந்த முதல் கதிரியக்கச் சேர்மம் 1960 ஆம் ஆண்டில் கண்டறியப்பட்டது. ஒற்றை கலிபோர்னியம் நேரயனியும் ஓர் ஆக்சிகுளோரைடு எதிர்மின் அயனியும் சேர்ந்து இச்சேர்மம் உருவாகிறது. முதன்முதலாக தனித்துப் பிரிக்கப்பட்ட கலிபோர்னியச் சேர்மமும் இதுவேயாகும்

தயாரிப்பு
கலிபோர்னியம்(III) ஆக்சைடுடன் ஈரமான ஐதரசன் குளோரைடைச் சேர்த்து வினைபுரியச் செய்தால் கலிபோர்னியம் ஆக்சிகுளோரைடு நீராவியுடன் சேற்ந்து உருவாகிறது.

இயற்பியல் பண்புகள்
கலிபோர்னியம் ஆக்சிகுளோரைடு சேர்மம் வெளிர் பச்சை நிறப் படிகங்களை உருவாக்குகிறது.

மேலும் காண்க
கலிபோர்னியம் சேர்மங்கள்
கலிபோர்னியம்

மேற்கோள்கள்

வெளி இணைப்புகள் 
Web Elements page: Californium

கலிபோர்னியம் சேர்மங்கள்
ஆக்சோ ஆலைடுகள்
1733

1733 (MDCCXXXIII) ஒரு வியாழக்கிழமையில் துவங்கிய ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.

நிகழ்வுகள் 
 பெப்ரவரி 12 - ஐக்கிய அமெரிக்காவின் ஜோர்ஜியா ஆங்கிலக் குடியேற்ற நாடாக ஜேம்ஸ் ஒக்லிதோர்ப் என்பவரால் அமைக்கப்பட்டது.
 மே 29 - கனடியர்கள் செவ்விந்திய அடிமைகளை வைத்திருப்பதற்கு கியூபெக் அரசு உறுதி செய்தது.

பிறப்புகள்
 மார்ச் 13 - சோசப்பு பிரீசிட்லி, ஆங்கிலேய அறிவியலாளர் (இ. 1804)
 நவம்பர் 16 - சிராச் உத் தவ்லா, பிரிக்கப்படாத இந்தியாவின் வங்காளத்துக்கான கடைசி ஆட்சியாளர் (இ. 1757)

இறப்புகள்

1733 நாற்காட்டி

மேற்கோள்கள்
ரூபினி (நடிகை)

ரூபினி என்று பரவலாக அறியப்படும் கோமல் மதுவாகர் இந்தியாவின் மும்பையை சேர்ந்த திரைப்பட நடிகை ஆவார்.
1987–1994 இடைப்பட்ட காலத்தில், தமிழ், கன்னடம், மலையாளம் உள்ளிட்ட மொழிகளில் நடித்துள்ளார். மம்மூட்டி, ரஜினிகாந்த், கமல்ஹாசன், மோகன்லால், சத்யராஜ், விஜயகாந்த், விஷ்ணுவர்தன், ரவிச்சந்திரன், முகேஷ், மோகன், ராமராஜன் உள்ளிட்ட தென்னிந்திய முன்னணி நடிகர்கள் அனைவருடனும் இணைந்து நடித்துள்ளார்.

நடித்த திரைப்படங்கள்

தமிழ்த் திரைப்படங்கள்

மேற்கோள்கள் 

தமிழ்த் திரைப்பட நடிகைகள்
இந்தித் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
இந்திய நடிகைகள்
1969 பிறப்புகள்
தெலுங்குத் திரைப்பட நடிகைகள்
சாந்தி சச்சிதானந்தம்

சாந்தி சச்சிதானந்தம் (Shanthi Sachithanandam, 14 ஆகத்து 1958 - 27 ஆகத்து 2015) இலங்கைத் தமிழ் அரசியல் விமர்சகரும், சமூக ஆர்வலரும், மனித உரிமைச் செயற்பாட்டாளரும், பெண்ணியல் வாதியுமாவார்.

வாழ்க்கைக் குறிப்பு
யாழ்ப்பாணம், ஈச்சமோட்டையில் 1958 ஆம் ஆண்டில் பிறந்த சாந்தி சச்சிதானந்தம், கொழும்பு புனித பிரிஜெட் கல்லூரியில் கல்வி பயின்றார். பின்னர் மொறட்டுவைப் பல்கலைக்கழகத்தில் கட்டிடக்கலையில் பட்டம் பெற்றவர். இவரது தந்தை வல்லிபுரம் சச்சிதானந்தம் வழக்கறிஞராகப் பணியாற்றியவர். லங்கா சமசமாஜக் கட்சி உறுப்பினர். 1970 நாடாளுமன்றத் தேர்தலில் நல்லூர் தேர்தல் தொகுதியில் போட்டியிட்டவர். மனோரஞ்சன் ராஜசிங்கம் (இறப்பு: 2009) என்பவரைத் திருமணம் புரிந்த சாந்தி சச்சிதானந்தத்திற்கு இரண்டு பெண் பிள்ளைகளும், ஒரு ஆண் பிள்ளையும் உள்ளனர்.

பணி
சாந்தி சச்சிதானந்தம் ஐக்கிய நாடுகள் அவையில் பணியாற்றியவர். விழுது மேம்பாட்டு மையம் என்ற அரச சார்பற்ற சமூக நிறுவனம் ஒன்றை ஆரம்பித்து, அதன் நிறைவேற்றுப் பணிப்பாளராகப் பணியாற்றினார். 2012 சனவரி 23 அன்று கொழும்பில் உள்ள விழுதுகள் நிறுவனத்தின் அலுவலகம் இனந்தெரியாத நபர்களால் உடைக்கப்பட்டு தேடுதல் நடத்தப்பட்டது. மட்டக்களப்பில் "மன்று" என்ற அரச சார்பற்ற நிறுவனத்தை ஆரம்பித்து, அதன் மூலம் சமூக அபிவிருத்திப் பணிகளில் ஈடுபட்டார். ஆங்கிலத்திலும், தமிழிலும் பல அரசியல், சமூக ஆய்வுக் கட்டுரைகளை எழுதியுள்ளார். இருக்கிறம் என்ற மாத இதழை வெளியிட்டு வந்தார்.

அரசியலில்
சாந்தி சச்சிதானந்தம் 2010 நாடாளுமன்றத் தேர்தலில் மட்டக்களப்பு மாவட்டத்தில் மக்கள் உரிமைகள் கட்சியின் சார்பில் சுயேட்சைக் குழுவில் போட்டியிட்டுத் தோல்வியடைந்தார்.

வெளியிட்ட நூல்கள்
 சரிநிகர் சமானமாக… முரண்நிலைகளை உருமாற்றும் முறைவழிகளை ஆண்களும் பெண்களும் சமானமாக முன்னெடுக்கும் ஆற்றல்களை மேம்படுத்தல். கைநூல் 2 - கொழும்பு: விழுது ஆற்றல் மேம்பாட்டு மையம், 2004
 பெண்களின் சுவடுகளில் - சென்னை, மார்ச் 1989
 வறுமையின் பிரபுக்கள் (கட்டுரைத் தொகுப்பு, 2003)

மறைவு
நீண்டகாலம் சுகவீனமுற்றிருந்த சாந்தி சச்சிதானந்தம் 2015 ஆகத்து 27 இல் கொழும்பில் காலமானார்.

மேற்கோள்கள்

வெளி இணைப்புகள்
Shanthi Sachithanandam – Visionary Of Social Change & Beautiful Human Being , Visakha Tillekeratne, கொழும்பு டெலிகிராப், ஆகத்து 29, 2015

1958 பிறப்புகள்
2015 இறப்புகள்
ஈழத்து எழுத்தாளர்கள்
யாழ்ப்பாணத்து நபர்கள்
இலங்கைத் தமிழ் ஊடகவியலாளர்கள்
இலங்கைப் பெண்ணியவாதிகள்
பெண் சமூகவியலாளர்கள்
இலங்கைத் தமிழ்ப் பெண்கள்
இலங்கைத் தமிழ்ப் பெண் அரசியல்வாதிகள்
இலங்கையின் மனித உரிமைச் செயற்பாட்டாளர்கள்
தமிழ்ப் பெண் மனித உரிமைச் செயற்பாட்டாளர்கள்
புற்றுநோயால் இறந்தவர்கள்
செவ்வியல் அஞ்சல் தலை

செவ்வியல் அஞ்சல் தலை (classic stamp) என்பது, அஞ்சலியலாளர்களால் தனித்தன்மையானவை என்று கருதப்படுகின்ற அஞ்சல் தலைகளாகும். இவை பொதுவாக அஞ்சல் தலை உருவாக்கத்தின் தொடக்ககாலத்தில், எடுத்துக்காட்டாக 1870 இற்கு முன்னர் அச்சிடப்பட்ட அஞ்சல் தலைகளைக் குறிக்கிறது. ஆனாலும், எல். என். வில்லியம்சு குறிப்பிட்டது போல், இச்சொல் ஒருபோதும் ஏற்றுக்கொள்ளத்தக்க வகையில் வரையறுக்கப்படவில்லை. சில வரைவிலக்கணங்கள், 1900 இற்கு முன்னர் வெளியான அஞ்சல் தலைகளை இதற்குள் அடக்குகின்றன. ஆனாலும், 1900 இற்கு முன்னர் வெளியிடப்பட்ட எல்லா அஞ்சல்தலைகளுமே செவ்வியல் அஞ்சல் தலைகளாகக் கொள்ளப்படுவதில்லை என்பதுடன், 1900 இற்குப் பின்னர் வெளியிடப்பட்ட சில அஞ்சல்தலைகளைச் செவ்வியல் அஞ்சல் தலைகள் எனக் கொள்வதுண்டு. வில்லியம்சு, செவ்வியல் காலம் 1840 இற்கும் 1875 இற்கும் இடைப்பட்டது எனக்கருதும் அதேவேளை சேம்சு ஏ. மக்கே தான் எழுதிய செவ்வியல் அஞ்சல் தலைகளின் காலம் (World of Classic Stamps) என்னும் நூலில் 1840 இற்கும் 1870 இற்கும் இடைப்பட்ட காலத்தில் வெளியான அஞ்சல் தலைகளுக்கு இச்சொல்லைப் பயன்படுத்தியுள்ளார்.

உசாத்துணைகள் 
 L.N. Williams, Fundamentals of Philately (American Philatelic Society, 1990)   p. 20

மேற்கோள்கள்

அஞ்சல்
அஞ்சல் தலைகள்
தாய்லாந்துப் பெருவூஞ்சல்

தாய்லாந்துப் பேரூஞ்சல் (Giant swing, தாய்: เสาชิงช้า, சவோ சிங் ச்சா பேரூஞ்சல்)  என்பது, தாய்லாந்தின் பாங்கொக் நகரிலுள்ள, பழமையான ஊஞ்சல் கட்டமைப்பாகும். அண்ணளவாக அறுபது அடி உயரமான இவ்வூஞ்சல், சுற்றுலாப் பயணிகளை பாங்கொக்கு ஈர்க்கும் முக்கியமான  உல்லாசத் தலங்களில் ஒன்றாகவும் விளங்குகின்றது. தமிழர் - தாய்லாந்தாரின் மறக்கப்பட்ட தொடர்பைச் சுட்டிக்காட்டும் திரியம்பாவை பெருவிழாவின் "ஊஞ்சற்திருவிழா" கொண்டாடப்பட்ட இடமாக இது விளங்கியது என்பது குறிப்பிடத்தக்க விடயம்.

வரலாறு
மன்னர் முதலாம் இராமர் காலத்தில், கி.பி 1784இல் "தேவசாதன்" என்றழைக்கப்படும் இந்துக் கோயிலுக்கு முன்புறமாக, இவ்வூஞ்சல் அமைக்கப்பட்டது. இரண்டாம் இராமர் காலத்தில், மின்னற் தாக்கத்தால் ஊஞ்சல் சேதமடைந்ததால், ஊஞ்சல் திருவிழா நிறுத்தப்பட்டதுடன், 1920இல், எரிபொருள் நிலையமொன்றுக்கு இடந்தரும் வகையில் அங்கிருந்து அகற்றப்பட்டு இன்றைய இடத்துக்கு மாற்றப்பட்டு, ஊஞ்சல் திருவிழா தொடர்ந்து இடம்பெற்றது. எனினும் 1935இன் பின், ஊஞ்சலுக்கும் மக்களுக்கும் ஏற்பட்ட பெரும்சேதம் காரணமாக, ஊஞ்சல் திருவிழா முற்றாக நிறுத்தப்பட்டது.

பின்னர் 1959இல் இவ்வூஞ்சலில் சிறுதிருத்தம் மேற்கொள்ளப்பட்டது. நாற்பத்தைந்து ஆண்டுகளுக்குப் பின், மரத்தூண்களில் ஏற்பட்ட விரிசலை அடுத்து, 2005 ஏப்ரல் முதல் 2006 டிசம்பர் வரை  திருத்தப்பணிகள் மேற்கொள்ளப்பட்டு, 2007 ஒக்டோபரில், தாய்லாந்து அரசர் பூமிபோல் ஆதுல்யதேஜால் (ஒன்பதாம் இராமர்),  மீளத் திறந்துவைக்கப்பட்டது. பழைய ஊஞ்சலின் பாகங்கள், தாய்லாந்து தேசிய அருங்காட்சியகத்தில் சேமித்து வைக்கப்பட்டுள்ளன.

திரியம்பாவை ஊஞ்சல் திருவிழா

தமிழரின் திருவெம்பாவையை ஒத்த "திரியம்பாவை" எனும் விழா, தாய்லாந்தில் சுகோதை இராச்சியத்தின் காலத்திலிருந்தே (கிபி 1238 - 1438) வெகுவிமரிசையாக இடம்பெற்று வந்திருக்கின்றன என்பதற்கான வரலாற்றுச் சான்றுகள் உண்டு. தாய் நாட்காட்டியின் முதல் மாத வளர்பிறையின் ஏழாம் நாளிலிருந்து, சிவபெருமான் திருக்கயிலையிலிருந்து பூமிக்கு எழுந்தருள்வதாகக் கொண்டு, பத்து நாட்கள் திரியம்பாவை கொண்டாடப்பட்டது. இதையடுத்த ஐந்து நாட்கள் திருமாலுக்கும் விழாவெடுக்கப்பட்டது. இந்நாட்களில் சமயக் கிரியைகளை ஆற்றி, தாய்நாட்டுப் பிராமணர்கள் சிவனை வழிபட்டதுடன், திருவெம்பாவை இருபது பாடல்களையும் பாடி வந்திருக்கின்றனர்.  சுகோதை, அயூத்தயா போன்ற இடங்களிலிருந்த இந்துக்  கோயில்களில் இத்திரியம்பாவை இடம்பெற்ற குறிப்புகள் காணப்படுகின்றன.சிவனை மகிழ்விக்க, இந்நாட்களில் ஊஞ்சல் திருவிழா இடம்பெறுவது வழக்கமாக மாறியது.

ஊஞ்சல் திருவிழாவில் அரசகுடும்பத்தினர் கலந்துகொள்வது வழக்கமாக இருந்ததுடன், அது, தாய்லாந்தின் பன்னிரெண்டு அரச விழாக்களில் ஒன்றாக பிரகடனப்படுத்தப்பட்டிருக்கின்றது.

மேலும் பார்க்க
 திருவெம்பாவை

அடிக்குறிப்புகள்

வெளி இணைப்புகள்
பாங்கொக் சுற்றுலாப் பிரிவின் தகவல் 

தாய்லாந்து வரலாறு
டிரபல்கர் ஸ்குயர்

டிரபல்கர் ஸ்குயர் (Trafalgar Square) என்பது மத்திய இலண்டனில் சேரிங்கிராஸ் என்று முன்பு அழைக்கப்பட்ட பகுதியைச் சுற்றிக் கட்டப்பட்டு, சுற்றுலா பயணிகளைக் கவர்ந்திழுக்கும் ஒரு பொது இடம். இது வெஸ்ட்மின்ஸ்டர் நகரப் பகுதிக்குள் உள்ளது. இதன் மத்தியில் உள்ள நெல்சன் தூணின் அடிப்பகுதியில் நான்கு சிங்க சிலைகள் உள்ளன.

உசாத்துணை 

Trafalgar Square in history. Philip Carter, Oxford Dictionary of National Biography, Oxford University Press. (Retrieved 30 Nov 2010)

வெளி இணைப்புகள் 

Official website of Trafalgar Square on the Mayor of London's website 
Trafalgar Square Flickr photo pool
Trafalgar Square webcam from Camvista.com 
London Landscape TV episode (five minutes) about Trafalgar Square 

இலண்டனில் உள்ள கட்டிடங்கள்
இலண்டன்
ஜோத்பூர் சந்திப்பு தொடருந்து நிலையம்

ஜோத்பூர் சந்திப்பு தொடருந்து நிலையம், ஜோத்பூரில் உள்ளது. இது வடமேற்கு ரயில்வேயின் கட்டுப்பாட்டில் உள்ளது.

வண்டிகள்
ஜோத்பூர் - பாந்திரா முனையம் சூர்யநகரி விரைவுவண்டி
பிகானேர் − பாந்திரா முனையம் ரண்கபூர் விரைவுவண்டி
ஜோத்பூர் − தில்லி சராய் ரோகில்லா ராஜஸ்தான் சம்பர்க் கிராந்தி விரைவுவண்டி
அகமதாபாத்−ஜம்மு தாவி விரைவுவண்டி
ஜோத்பூர் − ஹசரத் நிசாமுதீன் விரைவுவண்டி
ஜோத்பூர் - ஹால்டா ஜலத் விரைவுவண்டி
ஜோத்பூர் − இந்தூர் ரண்தம்போர் விரைவுவண்டி

சான்றுகள்

மேற்கோள்கள்

இராசத்தான் மாநிலத்திலுள்ள தொடருந்து நிலையங்கள்
ஜோத்பூர் மாவட்டம்
சமூக உட்கட்டமைப்பில் புதுமையை புகுத்துவோருக்கான ஐ.இ.இ.இ விருது

என்பது ஐஇஇஇ வழங்கும் தொழில்நுட்பத் துறை சார்ந்த விருதாகும். இதை ஐஇஇஇயின் இயக்குநர் குழுமம் 2011 முதல் வழங்குகிறது. சமூக உட்கட்டமைப்பை நிறுவுவதற்கும், அதன் வளர்ச்சிக்கும், புதுமையான வழிகளை கண்டறிந்து, தகவல் தொழில்நுட்பத்தை பயன்படுத்தி மேம்படுத்துவோருக்கு இவ்விருது வழங்கப்படும்.

இது ஒருவருக்கோ, மூன்று பேர் வரை கொண்ட குழுவுக்கோ வழங்கப்படலாம். இதைப் பெறுவோருக்கு வெண்கலப் பதக்கமும், சான்றிதழும் வழங்கப்படும். இதற்கு ஹிட்டாச்சியும், ஐஇஇஇ கணினி சமூகமும் ஸ்பான்சர் செய்கின்றன.

விருது பெற்றோர்
 2016: வில்லியம் எச். சாந்தர்ஸ்
 2015: தகேமோச்சி இஷீ, ஹிரோகாசு இஹரா, அத்சுனோபு இச்சிகவா
 2014: பாலாஜி பிரபாகர்

சான்றுகள்

இணைப்புகள்
  விருதைப் பற்றி ஐஇஇஇ தளத்தில்
  விருது பெற்றோரின் பட்டியல் - ஐ.இ.இ.இ தளம் 

பரிசுகளும் விருதுகளும்
நந்தா (நடிகர்)

நந்தா (Nandha Durairaj) என்று பரவலாக அறியப்படும் நந்தா துரைராஜ் ஒரு தென்னிந்திய திரைப்பட நடிகர் ஆவார். சூர்யா நடிப்பில் வெளியான மௌனம் பேசியதே திரைப்படத்தின் மூலமாக தமிழ்த் திரைப்படத்துறையில் அறிமுகமானார். சங்கரின் தயாரிப்பில் வெளியான ஈரம் திரைப்படத்தின் மூலமாக புகழ்பெற்றார். இவர் தமிழ்த் திரைப்படங்களில் மட்டுமே நடித்து வருகிறார்.

வாழ்க்கைக் குறிப்பு 
இவர், கோவையில்  துரைராஜ் - ராணி இணையருக்கு மகனாகப் பிறந்தார். இவருக்கு கார்த்திக் என்ற இளைய சகோதரர் உள்ளார். இவர் முன்னாள் மத்திய அமைச்சர் மு. கண்ணப்பனின் பேரன் ஆவார்.

திரைப்பட விபரம்

நடித்த திரைப்படங்கள்

பின்னணி குரல் கொடுத்தவை

மேற்கோள்கள்

வெளி இணைப்புகள்

வாழும் நபர்கள்
தமிழ்த் திரைப்பட நடிகர்கள்
1985 பிறப்புகள்
தமிழ்நாட்டுத் திரைப்பட நடிகர்கள்
கோயம்புத்தூர் மாவட்ட நபர்கள்
1731

1731 (MDCCXXXI) ஒரு திங்கட்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

நிகழ்வுகள் 
 மார்ச் 16 - புனித உரோமைப் பேரரசு, பெரிய பிரித்தானியா, டச்சுக் குடியரசு, எசுப்பானியா ஆகிய நாடுகளுக்கிடையே வியென்னாவில் உடன்பாடு ஏற்பட்டது.
 ஆகிலேய மாலுமி சார்ல்சு கஃப் அத்திலாந்திக்குப் பெருங்கடலில் கஃப் தீவைக் கண்டுபிடித்தார்.
 ஜான் பெவிசு நண்டு வடிவ நெபுலாவை முதற் தடவையாக அவதானித்தார்.

பிறப்புகள்
 அக்டோபர் 10 - என்றி கேவண்டிசு, ஆங்கிலேட அறிவியலாளர் (இ. 1810)

இறப்புகள்
 சனவரி 6 - எடியென்னே பிரான்கோயிஸ் ஜெப்ராய், பிரெஞ்சு வேதியியலாளர் (இ. 1672)
 ஏப்ரல் 24 - டானியல் டீஃபோ, ஆங்கிலேய எழுத்தாளர் (பி. 1660)

1731 நாற்காட்டி

மேற்கோள்கள்
முறை மாமன் (திரைப்படம்)

முறை மாமன் (Murai Maman) என்பது 1995ஆவது ஆண்டில் சுந்தர் சி.யின் இயக்கத்தில் வெளியான ஒரு இந்தியத் தமிழ் நகைச்சுவைத் திரைப்படமாகும். இப்படத்தில் ஜெயராம், குஷ்பூ, கவுண்டமணி ஆகியோர் முக்கிய கதாபாத்திரங்களில் நடித்திருந்தனர்.வித்யாசாகர் இசையமைப்பில் உருவான இத்திரைப்படம் 1995 மே 19 அன்று வெளியானது.

நடிகர்கள் 
 ஜெயராம் - சிறுசு 
 குஷ்பு - இந்து
 கவுண்டமணி - பெருசு (சிறுசுவின் மூத்த சகோதரர்)
 மனோரமா - சிறுசுவின் தாய்
 சங்கீதா - சாரதா 
 ஜெய்கணேஷ் - சாரதாவின் கணவர்
 செந்தில் - சின்ன தம்பி 
 கசான் கான் - ரத்னம் 
 வினு சக்ரவர்த்தி - பரமேஸ்வரன்

மேற்கோள்கள் 

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோரமா நடித்த திரைப்படங்கள்
வித்தியாசாகர் இசையமைத்த திரைப்படங்கள்
நகைச்சுவைத் தமிழ்த் திரைப்படங்கள்
குஷ்பூ நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
ஜெய்கணேஷ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
ஜெயராம் நடித்த திரைப்படங்கள்
சுந்தர் சி இயக்கிய திரைப்படங்கள்
1730

1730 (MDCCXXX) ஒரு ஞாயிற்றுக்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வியாழக்கிழமையில் ஆரம்பமானது.

நிகழ்வுகள் 
 சனவரி 29 - உருசியாவின் மன்னர் இரண்டாம் பீட்டர் இறந்ததை அடுத்து, அன்னா இவானொவ்னா புதிய அரசியாக முடிசூடினார்.
 ஏப்ரல் 8 - நியூயார்க்கின் முதலாவது யூதத் தொழுகைக் கூடம் சீரித் இசுரைல் திறக்கப்பட்டது.
 சூலை 8 - சிலியில் 8.7 அளவு நிலநடுக்கமும் ஆழிப்பேரலையும் ஏற்பட்டது.
 சூலை 12 - 12ஆம் கிளமெண்டு 246வது திருத்தந்தையாகப் பதவியேற்றார்.
 தொன்னூல் விளக்கம் நூலை வீரமாமுனிவர் எழுதினார்.

பிறப்புகள்
 சூலை 12 - சோசியா வெட்ச்வூட், ஆங்கிலேய மட்பாண்ட உற்பத்தியாளர் (இ. 1795)
 வேலு நாச்சியார், ஆங்கிலேயருக்கு எதிராக ஆயுதம் ஏந்திப் போராடிய முதல் இந்தியப் பெண் போராளி (இ. 1796)

இறப்புகள்

1730 நாற்காட்டி

மேற்கோள்கள்
டீன்குமார்

டீன்குமார் இலங்கைத் தமிழ்த் திரைப்பட, நாடக நடிகர், நாடக இயக்குநர் ஆவார்.

நாடகங்களில்
டீன்குமார் ஆரம்பத்தில் நாடகங்களில் நடிக்கத் தொடங்கியவர். முதன் முதலில் 1965 ஆம் ஆண்டில் கலையும் கண்ணீரும் என்ற நாடகத்தில் நடித்தார். அடுத்து தினகரன் நாடக விழாவில் மனித தர்மம் என்ற நாடகத்தை இயக்கி மேடையேற்றினார். பின்னர் அக்கினிப் பூக்கள், ஒரு மனிதன் இரு உலகம், ஆகிய நாடகங்களை இயக்கி நடித்தார்.

திரைப்படங்களில்
1975 ஆம் ஆண்டில் வி. பி. கணேசன் தயாரித்த புதிய காற்று திரைப்படத்தில் முதன் முதலாக நடித்தார். டீன்குமார் வில்லனாகத் தோன்றிய இத்திரைப்படம் பெரும் வெற்றி பெற்றது. அதன் பின்னர் தென்றலும் புயலும் திரைப்படத்தில் கதாநாயகனாக நடித்தார். அதன் பின்னர் தெய்வம் தந்த வீடு, நெஞ்சுக்கு நீதி ஆகிய திரைப்படங்களில் நடித்தார். கடைசியாக அவள் ஒரு ஜீவநதி படத்தில் நடித்தார்.

தமிழ் தவிர சுது ஐயா, ஒந்தட்ட ஒந்தாய், தங்க கொல்லோ ஆகிய சிங்களத் திரைப்படங்களிலும் இவர் நடித்திருந்தார்.

நடித்த திரைப்படங்கள்
புதிய காற்று
தென்றலும் புயலும்
தெய்வம் தந்த வீடு
நெஞ்சுக்கு நீதி
அவள் ஒரு ஜீவநதி
சுது ஐயா (சிங்களம்)
ஒந்தட்ட ஒந்தாய் (சிங்களம்)
தங்க கொல்லோ (சிங்களம்)

மேற்கோள்கள்

ஈழத்துக் கலைஞர்கள்
ஈழத்து நாடக நடிகர்கள்
ஈழத்து நாடகாசிரியர்கள்
இலங்கைத் தமிழ்த் திரைப்பட நடிகர்கள்
ஜார்ஜ் ஜேக்கப் ஹோலியோக்

ஜார்ஜ் ஜேக்கப் ஹோலியோக் (George Jacob Holyoake 13 ஏப்பிரல் 1817–22 சனவரி 1906) என்பவர் பிரிட்டானிய  செக்குலரிசக் கொள்கையாளர்,  கூட்டுறவு இயக்கத்தை ஊக்குவித்தவர்,  மற்றும் இதழாசிரியர் ஆவார். அரசியல், சமூகத் தளங்களில் முனைப்பாகச்  செயல்பட்டார். முதன் முதலாக செக்குலரிசம் என்னும் ஆங்கிலச் சொல்லை உருவாக்கி அறிமுகப்படுத்தி நடைமுறைக்குக் கொண்டு வந்தார். 
ஹோலியோக் வரையறுத்த  செக்குலரிசம் என்பது ஒரு நடைமுறைக் கோட்பாடு ஆகும். அதன்படி அரசுக்கும் சமயத்திற்கும் தொடர்பு இருக்கக் கூடாது; கல்விக்கும் சமயத்திற்கும் தொடர்பு இருக்கக் கூடாது. இக்கருத்துகளை ஹோலியோக் வலியுறுத்தினார்.

1846 முதல் 1861 வரை ரீசனர் என்னும் பெயரில் சமயத்தைப்  புறக்கணிக்கும்  செய்தித்தாள் ஒன்றை நடத்திவந்தார்.
தொழிலாளர்களுக்காகக்  கூட்டுறவு இயக்கத்தை முன்னெடுத்தார். இதற்கான கூட்டுறவு இதழ் 'தி இங்கிலீஷ் லீடர்'  நடத்தி வந்தார்.(1864-1867). சோசலிசவாதி ராபர்ட்டு ஓவன்சின் கொள்கைகளைப் படித்துப் பின்பற்றினார். பிரஞ்சு மெய்யியலாளர் ஆகத்து கோம்டின் தத்துவங்களிலும் கோட்பாடுகளிலும் பற்றுக் கொண்டார். சார்லஸ் பிராட்லா, அன்னி பெசண்ட் அம்மையார் ஆகியோருடன் இணைந்து செயலாற்றினார்.

எழுதிய நூல்கள்

 Reasoner (30 volumes)
 History of Co-operation in England
 Self Help one hundred years ago
 The co-operative movement of today
 Sixty years of an Agitator's Life
 Things worth remembering

மேற்கோள்
http://gerald-massey.org.uk/holyoake/ 

பிரித்தானிய அரசியல்வாதிகள்
1817 பிறப்புகள்
1906 இறப்புகள்
வைகுந்த கமலயா

வைகுந்த கமலயா அல்லது இலட்சுமி-நாராயணன் (Vaikuntha Kamalaja, Lakshmi-Narayana) என்பது, சைவ மாதொருபாகன் வடிவை ஒத்த, திருமால்-திருமகளின் இணைந்த வடிவம் ஆகும். நேபாளம் மற்றும் காசுமீரப் பகுதிகளில் மட்டும் அரிதான இச்சிற்பம் பெருமளவு கிடைத்திருக்கின்றது.

தோற்றம்
மாதொருபாகன் உருவவியலே இதற்கு மூலமாக இருந்த போதும், மாதொருபாகன் வடிவம் போல, வைகுந்த கமலயா வடிவம் இந்திய வழக்கில் பெரிதாகப் பேசப்படவில்லை. மாதொருபாகன் தோற்றத்துக்குரியவை போல, எந்த விதமான புராணக் கதைகளையும் வைகுந்த கமலயா வடிவத்துக்கு கிடைக்கவில்லை. எனினும் பாஞ்சராத்திரம் சில தந்திரங்கள் என்பவற்றில் இத்திருவுருவம் பற்றிய குறிப்புகள் காணப்படுகின்றன."சாரதாதிலகம்" எனும் பதினோராம் நூற்றாண்டு தந்திரம், பதினாறாம் நூற்றாண்டு "சில்பரத்தினம்", பதினேழாம் நூற்றாண்டு கிருஷ்ணானந்த தந்திரசாரம் முதலான நூல்கள் அவற்றுள் சில.

கயையில், சீதள கயா ஆலயத்தில் காணப்படும் கல்வெட்டொன்று, பதினோராம் நூற்றாண்டின் பிற்பாகத்தைச் சேர்ந்த "யக்சபாலன்" எனும் சிற்றரசன்  "கமலார்த்தாங்கின நாராயணன்" (திருமகள் ஓரு பாகமான திருமால்) உள்ளிட்ட பல தெய்வங்களின் திருவுருவங்களை அக்கோயிலில் நிறுவியமை பற்றிக்  குறிப்பிடுகின்றது. கிழக்கிந்தியாவிலிருந்து  இவ்வாறு தோன்றிய வைகுந்த-கமலயாவின் சிற்பம், மெல்ல மெல்ல, காசுமீரம், நேபாளம் பகுதிக்குப் பரவியது எனும் ஒரு கருத்தியல் முன்வைக்கப்படுகின்றது. இன்னொரு கருதுகோள், இவ்வுருவின் பிறப்பிடம் காசுமீரமே என்கின்றது.

அரியானாவின் ஜெயந்திபூரிலுள்ள பொ.பி 1204ஆம் ஆண்டைச் சேர்ந்த இமாச்சலப் பிரதேசத்தின் பையநாத் ஆலயம், பூரி யகன்னாதர் ஆலயத்திலுள்ள "சயன தாகூரன்" என்பன, கிழக்கிந்தியாவின் வைகுந்த கமலை சிற்பங்கள் கிடைக்கும் முக்கியமான சில இடங்கள் ஆகும். பொ.பி 1263இல் கிடைத்த நேபாளத்தைச் சேர்ந்த, மிகப் பழைமையான வைகுந்த கமலை சிற்பம், இன்று கொல்கத்தா இராமகிருஷ்ண மிசன் அருங்காட்சியகத்தில் வைக்கப்பட்டுள்ளது.

வேறு பெயர்கள்

வைகுந்த கமலயா என்ற பெயரானது, திருமாலின் வசிப்பிடத்தால் அவர் பெற்ற "வைகுந்தன்" என்ற பெயரையும் திருமகளின் வசிப்பிடமான தாமரை (கமலம்) மூலம் அவள் பெற்ற "கமலயா" எனும் பெயரையும் இணைப்பதன் மூலம் கிட்டும் பெயர் ஆகும்.

மேலும் சில பெயர்கள்:
 "அர்த்தநாரி நாராயணன்"
 "அர்த்தநாரி விஷ்ணு"
 "அர்த்தலக்ஷ்மி நாராயணன்"
 "வாசுதேவ கமலயா"
 "வாசுதேவ லக்ஷ்மி" 
 அர்த்தலக்ஷ்மீ ஹரி

உருவவியலும் குறியீட்டியலும்

சாரதாதிலகம், கிருஷ்ணானந்த தந்திரசாரம் என்பன விவரிப்பது போல், வைகுந்த கமலயை சிற்பமானது, பரம்பொருளின் இரண்டன்மையையும் ஆண்-பெண் பேதமின்மையையும் குறிக்கின்றது. சில்பரத்தினம் நூல், திருமால்-திருமகளின் வேறுபாடின்மையைச் சுட்டிக்காட்டுகின்றது.

மாதொருபாகன் போலவே, இங்கும் திருமால் வலப்புறமும், திருமகள் இடப்புறமும் சித்தரிக்கப்படுகின்றனர். கருடனில் அமர்ந்திருப்பதாகவோ, அல்லது தாமரையில் நின்றிருப்பதாகவோ, ஆமையில் அமர்ந்திருப்பதாகவோ இச்சிற்பம் காட்சியளிக்கும். திருமகளின் ஊர்தியாக சிலவேளைகளில் சொல்லப்படும் ஆமையொன்றும் கருடனொன்றும், வைகுந்த கமலயாவின் இருபுறமும் நிற்பதுண்டு. வைகுந்த கமலயா எண்கரங்கள் கொண்டவர். வலப்புறம் திருமாலுக்குரிய சக்கரம், சங்கு, கதை, தாமரை என்பனவும், இடப்புறம் கலசம், கண்ணாடி, ஏட்டுச்சுவடி, தாமரை என்பனவும் காணப்படும். வலப்ப்புறம் ஆண்மையின் மிடுக்கும், இடப்புறம் பெண்மையின் நளினமும் காணப்படும். தோடு, கையணிகள், மகுடம் என்பனவற்றில் இருபுறமும் சிறிது வேறுபா்டு இருப்பதுண்டு.

மேலும் பார்க்க
 மாதொருபாகன்

அடிக்குறிப்புகள்

வெளி இணைப்புகள்
Gender identity: Gods beyond gender  பிரித்தானிய அருங்காட்சியகம்
பொஸ்டன் அருங்காட்சியகத்திலுள்ள வைகுந்த கமலயா

வைணவ சமயம்
சிற்பக்கலை
தங் அயாங் நிரர்த்தா

டாங்யாங் நிரார்த்தாஅல்லது டாங்யாங் துவியேந்திரா,  பொ.பி 16ஆம் நூற்றாண்டளவில் பாலியில் சைவ பக்தி இயக்கத்தை முன்னெடுத்த அருளாளரும் கவிஞரும் ஆவார். , பேடாந்த சக்தி வவு ரவு (Pedanda Shakti Wawu Rauh) , துவான் சுமேரு (Twan Sumeru) போன்ற பெயர்களாலும் இவர் குறிப்பிடப்படுவதுண்டு

வாழ்க்கை 
"துவியேந்திராதத்வ", 'பபத் பிராம்மண' எனும் பாலி நாட்டு நூல்கள், இவரது வரலாற்றை விவரிக்கின்றன.

யாவாவின் "பிலம்பங்கன்" இராச்சியத்தில் வாழ்ந்து வந்தார் துவியேந்திரா. அவரது  புரவலர்களில் ஒருவரின் மனைவி,  அவர்மீது காதல்வயப்பட்டதை அடுத்து,   அவர்  அங்கிருந்து வெளியேறவேண்டிய நிர்ப்பந்தம் ஏற்பட்டது. அவர், "கெல்கெல்" பகுதியிலிருந்து ஆண்ட மன்னன் "தலெம் பதுரெங்கோன்" (Dalem Baturenggong) இன் புரோகிதராகப் பணியாற்றுவதற்காக, பொ.பி 1537இல்,  பாலியை வந்தடைந்தார். அவர் பூசணிக்காயின் மீதமர்ந்தே கடல் கடந்து வந்ததாக நம்பப்படுவதால், பாலிப் பிராமணர்கள், பூசணிக்காயை உண்பதில்லை.

அப்போது பாலியில் கொள்ளைநோயின் பாதிப்பால், பெரும் உயிரழிவு ஏற்பட்டுக் கொண்டிருந்தது. தன் தலைமுடி ஒன்றுடன் தலெம் பதுரெங்கோனின் அரசவைக்குச் சென்ற துவியேந்திரா, கொள்ளைநோயை அழிக்க அதுவே போதுமானது என்றார். அத்தலைமுடி  பாதுகாக்கப்பட்டு வைக்கப்பட்டுள்ள ஆலயம், இன்று பாலியின் முக்கியமான வழிபாட்டுத்தலங்களில் ஒன்றாகத் திகழ்கின்றது.

சமயப்பணி
பாலித்தீவின் இந்து சமயத்தை மறுசீரமைக்க முன்னின்று உழைத்தவராக, துவியேந்திரா இனங்காணப்படுகின்றார். பாலிக்கே விசேடமான "பண்டிட்" எனப்படும் சைவப் பூசாரிகளுக்கான முன்னோடி இவரே என நம்பப்படுகின்றது. மோட்சம் தொடர்பான பல எண்ணக்கருக்களை மக்கள் மத்தியில் கொண்டு சென்ற நிரார்த்தா, "கவி" எனப்படும் பாடல்களையும், கேக்கவின், கிடுங் முதலான பல நூல்களை யாத்ததாகத் தெரிய வருகின்றது.

"பத்மாசனம்" என அழைக்கப்படும் கட்டமைப்பை பாலி இந்து ஆலயங்களில் அறிமுகம் செய்தவர் இவரே. ஊரூராகப் பயணித்த அவர்,வெற்று அரியணை ஒன்றை தூணொன்றின் உச்சியில் அமைத்து, அதைப் பரம்பொருளின் அம்சமாக வழிபடும் வழக்கத்தைக் கொணர்ந்தார்.இன்றும் பாலித்தீவின் கரையோரத்திலுள்ள ஆலயங்கள் பத்மாசனங்கள் நிறைந்தவையாகக் காணப்படுகின்றன.

இந்தோனேசியாவில் மிக வேகமாகப் பரவிக்கொண்டிருந்த இசுலாமுக்கெதிராகப் போராடிய இவர், இந்து சமயத்திலும் கடவுள் ஒருவரே என்ற தத்துவத்தை வலியுறுத்தினார். இவர் முன்வைத்த மூலப் பரம்பொருள் சிவன், என்ற கொள்கையே, பின் "அசிந்தியன்" வழிபாடாக, வளர்ச்சி கண்டது.

மேலும் பார்க்க
 இந்தோனேசிய இந்துநெறி
 சிவன்
 அசிந்தியன்
 பாலி

அடிக்குறிப்புகள்

உசாத்துணை
 Pringle,Robert. (2004) A Short History of Bali: Indonesia's Hindu Realm. Crows Nest, NSW: Allan & Unwin .
 Hinduism and Islam in Indonesia: Bali and the Pasisir World Indonesia, Vol. 44. (Oct., 1987), pp. 30–58.

 இந்தோனேசியா
சைவப் பெரியார்கள்
பாலி
லங்கர் (சீக்கியம்)

லங்கர் ( , ),  சீக்கிய சமய வழிபாட்டுத் தலமான குருத்துவாராக்களில் வழிபட வருபவர்களுக்கு சாதி, சமய வேறுபாடுன்றி இலவசமாக சைவ மற்றும் நனிசைவ உணவு வழங்கும் சமையல் கூடமாகும். லங்கரில் உணவு தயாரிக்கவும், பக்தர்களுக்கு உணவு பரிமாறவும்,  நீர் வழங்கவும் தன்னார்வ சீக்கிய ஆண், பெண் தொண்டர்கள்  முன் வருகின்றனர்.

தீபாவளியின் போது மட்டும், அமிர்தசரசில் உள்ள ஹர்மந்திர் சாகிப் குருத்துவாராவின்  லங்கரில் மட்டும் அசைவ உணவு பக்தர்களுக்குப் பிரசாதமாக பரிமாறப்படுகிறது. உலகம் முழுவதும் சீக்கியர்கள் வாழும் பகுதிகளில் உள்ள குருத்துவாராக்களில் லங்கர் கட்டாயம் இடம் பெற்றிருக்கும்.

சீக்கிய பண்டிகை நாட்களில் குருத்துவராக்களில் கூட்டம் கூடுவதால், திறந்த வெளி லங்கர்கள் அமைக்கப்படுகிறது.

வரலாறு
சாதி, சமய, இனம், மொழி, சமுக வேறுபாடுகளைக் களையும் பொருட்டு, சீக்கிய சமயத்தின் நிறுவனரான குருநானக் லங்கர் எனும் பொதுச் சமயலறை அல்லது சமபந்தி விருந்து எனும் திட்டத்தை சீக்கிய சமயத்தில் கொண்டு வந்தார். பின்னர் மூன்றாம் சீக்கிய குரு அமர்தாஸ் லங்கர் திட்டத்தை அனைத்து குருத்துவராக்களில் கொண்டு வந்தார்.

படக்காட்சியகம்

மேற்கோள்கள்

வெளி இணைப்புகள்

 லங்கர் புகைப்படங்கள்
 Langarwali Daal Recipe 
 Holy Kitchens - Documentary on Langars 

சீக்கியம்